**SPRÁVA O VÝSLEDKOCH VYMÁHANIA DAŇOVÝCH NEDOPLATKOV**

Súčasná legislatíva umožňuje obciam pristúpiť k vymáhaniu nedoplatkov na miestnych daniach dvoma spôsobmi. Prvý spôsob je prostredníctvom daňového exekučného konania (ďalej len DEK) upraveného v štvrtej hlave zákona č. 563/2009 o správe daní (ďalej len daňový poriadok). Druhým spôsobom je vymáhanie daňových nedoplatkov prostredníctvom súdnej exekúcie. Obce teda ako jediný správcovia dane môžu nedoplatky vymáhať aj prostredníctvom súdnych exekútorov, čo vyplýva z § 88 ods. 2 daňového poriadku.

1. **Vymáhanie daňových nedoplatkov prostredníctvom DEK**

Od poslednej predloženej správy (25.5.2016) nebol vyhotovený žiadny nový výkaz daňových nedoplatkov. Vykonateľný výkaz daňových nedoplatkov je v zmysle § 89 ods. 1 písm. b) zákona č. 563/2009 o správe daní, exekučným titulom. Vzhľadom na uvedené, obec od dátumu 25.5.2016 nezačala žiadne daňové exekučné konanie.

Vymožená čiastka prostredníctvom DEK je celkovo **829,56 €**, z toho po zaslaní daňovej exekučnej výzvy bolo uhradené dobrovoľne 498,02 €. Od poslednej predloženej správy o vymáhaní daňových nedoplatkov bolo teda vymožené 173, 97 €.

1. **Vymáhanie daňových nedoplatkov prostredníctvom súdneho exekútora**

Súdnej exekútorke nebol od poslednej predloženej správy odstúpený žiadny daňový nedoplatok na vymáhanie, nakoľko v zmysle dohody na OZ, sa plánovalo postupovať vo vymáhaní daňových nedoplatkov prostredníctvom DEK a tým odbremeniť daňových dlžníkov od navýšenia daňového nedoplatku o trovy exekúcie.

Celková vymožená čiastka prostredníctvom súdnej exekúcie je **2 310,79 €**. Súdnej exekútorke boli odstúpené na vymáhanie daňové nedoplatky v celkovej výške 15 842,49 €. Obec zaplatila za preddavky na odmenu za vykonanie exekučnej činnosti a na náhradu hotových výdavkov 3 365,82 €.

V Tekovských Lužanoch dňa 30.11.2016 ...............................

**Prílohy:**

* Menný zoznam daňových dlžníkov odstúpených na vymáhanie prostredníctvom súdnej exekúcie spolu s vymoženými sumami a vymáhanie prostredníctvom DEK (nezverejňuje sa, k nahliadnutiu pre OZ u HK)